Aalborg Stiftstidende, 1842-11-14
Sagen om Fiskeriet i Liimfjorden (Sluttet fra Følgebladet til nærværende Nummer. Jensen fandt det ubilligt, at nogen Jndskrænkning til at deeltage Fiskeriet paabydes til Fordeel for Agger og Harboøre Sognes Beboere, videre end hvad de gjældende Anordninger bestemme. At der fortiden skulde være Anledning til at andrage paa en almindelig Revision af de bestaaende Anordninger om Liimfjordsfiskerierne, kunde han ikke indrømme, da disse Fiskerier, med Undtagelse af Aalefiskeriet, som dog ogsaa betydeligt er aftaget, samt noget Flynderfiskeri, nu væsentligen ere ophørte. – Naar der forresten i eet af de foreliggende Andragender er nævnt Strygglibe, da er Brugen af disse ved Aalefangst kun tilladt Jndvaanerne i Nibe, dog med megen Jndskrænkning; og der er formodentlig ved diint Udkast sigtet til Vaadglibe. De af flere Medlemmer, omtalte Misbrug af Fiskeriet med Hensyn til Ynglens Ødelæggelse, maa ogsaa han beklage, finde Sted; men dette hidrører væsentligen derfra, at de skarpe Lovbestemmelser, som sigte til disse Misbrugs Forebyggelse, i den sidste halve Snees Aar, efterat Fiskeriernes Betydenhed er ophørt, ialmindelighed kun slet ere overholdte. Naar det blev paaseet, at Vaa dennes og Garnenes Masker havde den befalede Vidde, vilde de Misbrug, der nu finde Sted, hæmmes. For at Sagen kan blive nærmere undersøgt, stemte han imidlertid for en Committee, Kirk ansaae, at Fiskeriet i Liimfjorden bør være aldeles frit ligesom overalt paa andre Steder, da det har taget en anden Retning, idet det nu for endeel er Havfisk, der fiskes, som hurtigt komme og gaae." Føns formeente, at det ikke saa ubetinget kan siges, at Fiskeriet i Liimfjorden bør være ganske frit. Ogsaa vilde det, hvis Fiskeriet frigaves, blive nødvendigt, at den Skat, som nu mange Steder betales af Fiskestader, blev ophævet. Han kunde imidlertid ikke Andet end finde det ønskeligt, at der nedsættes en Committee, Borberg maatte kun, forsaavidt der er anket saameget over, at Vaadene ikke blive efterseete af Politimestrene, bemærke, at der i Thisted Amtsfattigkasse indestaaer 1200 Rbd., som ere indkomne i Mulcter, fordi Fiskerne have brugt for smaae Kalve i deres Pulsvaad; hvilket viser, hvor store Misbrug der begaaes. Aagaard stadfæstede dette, men bemærkede, at disse Summer hidrøre fra ældre Tid, og efter Navnet at dømme, fra den Tid Bundgarnfiskeriet fandt Sted i Liimfjorden, for Jndbruddet ved Agger. J hans Embedstid som Amtsforvalter i Thisted, og i det nærmeste Aar forud, er Jntet indbetalt i Amtsfattigkassen, af deslige Mulcter. Borberg: "Jeg maa dog gjøre opmærksom paa, at der iaar ved Thisted er blevet taget syv Baad." Aagaard. "Det er mig ogsaa bekjendt, at der er blevet taget nogle Vaad, men der er i denne Anledning Jntet indkommet i Amtsfattigkassen." Borberg: "Mulcterne maae vel saa være blevne betalte til en anden Kasse." Hvass stemte af flere Grunde for en Committee, deels fordi denne Sag ingenlunde er uvigtig, idet Liimfjordsfiskeriet afgiver Erhverv for flere tildeels fattige Districter, deels fordi den vedkommende Lovgivning er forældet og ikke længer passende til de siden Havets Jndbrud indtraadte Forhold. "Naar vi desuden – yttrede han – nedsætte Committeer - vistnok fordi vi Alle erkjende Sagernes store Vigtighed – i saamange Sager, hvori Forsamlingen gjentagende har indgivet Petition, uden at dette endnu efter sex Aars Forløb har ført til de forønskede Resultater, finder jeg, at der er saameget mere Grund til at antage os Sager, som dog, om de end ikke ere af saa almeen Jnteresse, maaskee kunne bringe til et Resultat." J Anledning af det af Hvass Yttrede fandt Jensen, at det næsten vilde være en Parodi paa Liimfjordsfiskeriets Aftagen, om man vilde andrage paa en almindelig Revision af den paagjældende Lovgivning. Han troer ogsaa, at der i denne Sal ville være Mænd, som nøie have kjendt dette Fiskeries tidligere Tilstand, og som ville indrømme, at det ikke er meer end en Skygge af hvad det har været. Kun Aalefiskeriet er tilbage, og det endda i en meget indskrænket Grad."